Diari Oficial de la Generalitat Valenciana


Sumari del DOGV 5998, del 22-04-2009 (2009/4074)

Informació pública del projecte de variant ferroviària de la línia 1 en el tram finca Adoc (Alacant).
-----------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4074


Data del document
:   10-02-2009

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Informació Pública

Informació pública del projecte de variant ferroviària de la línia 1 en el tram finca Adoc (Alacant). [2009/4074]  
El conseller d'Infraestructures i Transport de la Generalitat Valenciana, amb data 3 de Febrer, ha resolt autoritzar la incoació de l'expedient d'informació pública del projecte epigrafiat i del seu estudi d'impacte ambiental, d'acord amb el que establix l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 15 del Reial Decret 1131/1988, de 30 de setembre, pel qual s'aprova el reglament per a l'execució del Reial Decret Legislatiu 1302/1986, de 28 de juny, d'Avaluació d'Impacte Ambiental, i els articles 17 i 18 de la Llei d'Expropiació Forçosa, de 16 de desembre de 1954, obrint-se un termini de 30 dies hàbils per a la presentació d'al·legacions.  
A este efecte es publica la present nota anunci en el Boletín Oficial del Estado, Diari Oficial de la Comunitat Valenciana, en un dels diaris de major circulació de la província d'Alacant i en l'Ajuntament d'Alacant, a fi que qualsevol persona puga examinar el projecte i formular totes les al·legacions que considere oportunes.  
El present projecte es troba emmarcat dins del Pla d'Infraestructures Estratègiques 2004-2010 de la Comunitat Valenciana, del qual l'Ens Gestor de la Xarxa de Transports i Ports de la Generalitat (GTP) té atribuïda l'execució de variant ferroviària de la línia 1 en el tram de finca Adoc.  
El projecte objecte de la present informació pública estarà de manifest en les oficines de GTP (partida Xirivelleta, s/n 46519 València, c/ Castanyers, 32, 1er pis 03827 Alacant), i en l'Ajuntament d'Alacant. No obstant això, i per al coneixement general, es ressenyen a continuació la finalitat i els objectius de l'obra a realitzar en l'esmentat projecte.  
Les actuacions se circumscriuen a la línia 1 del tramvia d'Alacant, la qual connecta el centre de la ciutat amb les zones de Cap d'Hortes, platges de Sant Joan i Muchavista i el Campello, a través d'una estreta franja de terreny delimitada per la Serra Grossa i la línia de costa, en què a més s'assenta l'avinguda de la Vila Joiosa.   
La present actuació aborda el problema de donar continuïtat amb via doble a la línia unint les parades de Sangueta i La Isleta amb un nou traçat en variant i un ramal de connexió a l'estació de la Marina.  
El tram es va construir en el seu moment sobre la plataforma del ferrocarril de via estreta, que incloïa en este sector un llarg túnel artificial sobre el qual s'alçaven diverses edificacions. Esta peculiar situació fa inviable duplicar la infraestructura seguint el traçat actual, resultant inevitable definir un traçat alternatiu que evite l'estretíssima franja de terrenys abans descrita.  
La solució que es pretén desenvolupar inclou la construcció d'un túnel sota la Serra Grossa, el qual constituiria una variant per l'oest de l'avinguda de la Vila Joiosa de tot el tram que actualment posseïx via única.  
Una vegada realitzada esta obra i posada en servici, es podrà desmantellar l'actual plataforma ferroviària emplaçada en la vora litoral, i es podrà d'esta manera rehabilitar-se este espai per a un ús recreatiu i d'esbargiment.  
En el projecte s'inclou relació de béns i drets afectats per la construcció de les obres, així com la relació dels propietaris.  
Les al·legacions que es formulen podran realitzar-se en hores d'oficina davant de l'Ens Gestor de la Xarxa de Transports i Ports de la Generalitat (partida Xirivelleta, s/n 46020 València, c/ Castanyers, 32, 1er pis 03150 Alacant), en la Secretaria General de l'Ajuntament d'Alacant o per qualsevol altre mitjà establit per les disposicions vigents.  
València, 10 de febrer de 2009.- El conseller d'Infraestructures i Transport: Mario Flores Lanuza.